nahid-hub/BLUGE-bengali-wikipedia-section-title-prediction huggingface dataset:
চিবা প্রশাসনিক অঞ্চলে প্রাগৈতিহাসিক কাল থেকে মানুষের বসতি আছে। জোমোন যুগের নিদর্শন গোটা চিবা থেকেই পাওয়া গেছে। জাপানে বৃহত্তম এঁটো শামুক-ঝিনুকের খোলার পাহাড় এখানেই পাওয়া গেছে, যা থেকে বোঝা যায় এক বর্ধিষ্ণু অধিবাসী গোষ্ঠীর কথা, যারা খাদ্যের জন্য নিকটস্থ সমুদ্রের উপর নির্ভর করত। চিবায় অনেকগুলো কোফুন সমাধিক্ষেত্রও আছে; সবচেয়ে বড়টি টোকিও উপসাগরের কাছে ফুৎৎসুতে।

সঠিক অনুচ্ছেদ শিরোনাম কোনটি?
titleA. হেইআন যুগ
titleB. আদিম যুগ
titleC. ২০১১ তোওহোকু ভূমিকম্প ও সুনামি
titleD. আধুনিক যুগ
উত্তর: titleB
নাগর্নো-কারাবাখেের মোট আয়তন। নাগর্নো-কারাবাখ ভূখণ্ডের প্রায় অর্ধেক সমুদ্রপৃষ্ঠ থেকে উপরে অবস্থিত। নাগর্নো-কারাবাখের সীমানা পূর্ব দিক আঁকাবাঁকা রেখা সহ একটি সিমের বিচির সদৃশ্য। এর উত্তরের প্রান্ত, পশ্চিম এবং দক্ষিণে একটি পাহাড়ি লম্বা পর্বতমালা রয়েছে। সিমের বিচির মতো আঁকাবাঁকা রেখার নিকটবর্তী অংশটি তুলনামূলকভাবে সমতল উপত্যকা, শিমের দুটি প্রান্ত সহ, মার্টকার্ট এবং মার্টুনি প্রদেশ দুটিতে সমতল জমিও রয়েছে। সারসাং জলাশয়, হাদ্রুত এবং দক্ষিণের চারপাশে অন্যান্য জপান উপত্যকার অস্তিত্ব রয়েছে। পুরো অঞ্চলটি সমুদ্রপৃষ্ঠ থেকে গড়ে উপরে অবস্থিত। উল্লেখযোগ্য শৃঙ্গগুলির মধ্যে রয়েছে সীমান্ত পর্বত মুরভডাগ এবং শুশা রায়ন এবং হাদ্রুতের সংযোগস্থলে গ্রেট কিরস পর্বতমালা। আধুনিক নাগর্নো-কারাবাখের অঞ্চলটি কারাবাখের ঐতিহাসিক অঞ্চলের একটি অংশ গঠন করে, যা কুরা এবং আরাক্স নদী এবং আধুনিক আর্মেনিয়া-আজারবাইজান সীমান্তের মধ্যে অবস্থিত। এর আধুনিক সীমানায় নাগর্নো-কারাবাখ হল উচ্চ কারাবাখের বৃহত্তর অঞ্চলের একটি অংশ।

নাগর্নো-কারাবাখের পরিবেশ ওক, হর্নিম, এবং বীচবৃক্ষের ঘন বনাঞ্চলের মধ্য দিয়ে কুরার নিম্নভূমির প্রান্তর থেকে পৃথক হয়। এই অঞ্চলে প্রচুর খনিজ ঝর্ণা এবং দস্তা, কয়লা, সিসা, সোনা, মার্বেল এবং চুনাপাথরের মজুদ রয়েছে। এই অঞ্চলের প্রধান শহরগুলি হল স্টেপানকোর্ট, যা নাগর্নো-কারাবাখ প্রজাতন্ত্রের রাজধানী হিসাবে কাজ করে এবং অন্যটি শুশা, যা আংশিকভাবে ধ্বংসস্তূপে অবস্থিত। আঙ্গুর-খেত, বাগান এবং রেশম পোকার জন্য তুন্তগাছগুলো উপত্যকায় গড়ে উঠেছে।

সঠিক অনুচ্ছেদ শিরোনাম কোনটি?
titleA. আধুনিক যুগ
titleB. ১৯৯৪-পরবর্তী যুদ্ধবিরতি
titleC. ভূগোল
titleD. প্রাচীনকাল এবং প্রাথমিক যুগ
উত্তর: titleC
১৮৭৪ খ্রিষ্টাব্দে দানবীর হাজী মুহাম্মদ মহসিন এর "মহসিন ফান্ড" এর অর্থায়নে একটি মাদ্রাসা ( চট্টগ্রাম মাদ্রাসা) হিসেবে এ কলেজ প্রতিষ্ঠিত করা হয়।তখন থেকেই এটি একটি সরকারি প্রতিষ্ঠান। ১৯২৭ খ্রিষ্টাব্দে "চট্টগ্রাম মাদ্রাসা"কে "চট্টগ্রাম ইসলামিক ইন্টারমিডিয়েট কলেজ" নামকরণ করে এর কার্যক্রম উচ্চমাধ্যমিক পর্যন্ত উন্নীত করা হয় এবং পরে ১৯৭৯ খ্রিষ্টাব্দের ২০শে জুলাই "চট্টগ্রাম ইসলামিক ইন্টারমিডিয়েট কলেজ" ও "চট্টগ্রাম সরকারি ইন্টারমিডিয়েট কলেজ"কে একত্রিত করে "হাজী মুহাম্মদ মহসিন কলেজ" নামে নামকরণ করা হয়। ১৯৭৯-৮০ শিক্ষাবর্ষে ডিগ্রী(পাস) কোর্স, ৯৬-৯৭ শিক্ষাবর্ষে স্নাতক(সম্মান) কোর্স, ৯৩-৯৪ শিক্ষাবর্ষে মাস্টার্স প্রথম পর্ব, এবং ৯৬-৯৭ শিক্ষাবর্ষে মাস্টার্স শেষ পর্ব প্রবর্তন করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. ছাত্র ছাত্রীদের আবাসন
titleC. মাঠ
titleD. কলেজ ক্যাম্পাস
উত্তর: titleA
জুলাই, ২০০৯ সালে গ্লুচেস্টারশায়ার সি.সি.সি. কর্তৃপক্ষ ২০০০০ দর্শক ধারনের লক্ষ্যে মাঠ পুণর্গঠনের কার্যক্রম গ্রহণের পরিকল্পনার কথা ঘোষণা করে। এরফলে মাঠটি একদিনের আন্তর্জাতিকের মর্যাদা পাবে। বর্তমানে এখানে বিশ্বমানের গণমাধ্যম কেন্দ্র ও সম্মেলন কেন্দ্রের সুবিধাদি রয়েছে। এ পরিকল্পনায় অর্থসংগ্রহের লক্ষ্যে ছাত্রদেরকে বিশেষ সুযোগ-সুবিধার কথাও ঘোষণা করা হয়। মার্চ, ২০১০ সালে ব্রিস্টল সিটি কাউন্সিল কর্তৃপক্ষ নতুন মাঠের কার্যক্রমের উদ্বোধন করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. পরিসংখ্যান
titleC. পুণর্গঠন
titleD. আন্তর্জাতিক ক্রিকেট
উত্তর: titleC
সমাজ বা পরিবার দ্বারা নির্ধারিত যথাযথ আচরণকে উত্সাহিত করতে এবং প্রয়োগ করতে সাধারণত বিভিন্ন উদ্দেশ্যে শাস্তি প্রয়োগ করা হয়। জরিমানা, শারীরিক শাস্তি বা কারাগারের মতো হেফাজতমূলক শাস্তির দ্বারা অপরাধীদের বিচারিকভাবে শাস্তি দেওয়া হয়। আটককৃদের অভ্যন্তরীণ বিধি লঙ্ঘনের জন্য শাস্তি আরও ঝুঁকিপূর্ণ। শিশু, ছাত্র এবং অন্যান্য প্রশিক্ষণার্থীরা তাদের শিক্ষক বা প্রশিক্ষকের (প্রধানত পিতামাতা, অভিভাবক, বা শিক্ষক, টিউটর এবং কোচ) দ্বারা শাস্তি পেতে পারে।

দাস, গৃহপালিত এবং অন্যান্য চাকররা তাদের মালিকের দ্বারা শাস্তি পায়। কর্মীরা এখনও জরিমানা বা পদচ্যুতির একটি চুক্তির অধীনে থাকতে পারে। সামরিক ও পুলিশ বাহিনী বা এমনকি গীর্জার মতো বেশিরভাগ শ্রেণিবদ্ধ সংস্থা এখনও তাদের নিজস্ব বিচার ব্যবস্থা (কোর্ট মার্শাল, ক্যানোনিকাল কোর্ট) সহ বেশ কড়া অভ্যন্তরীণ শৃঙ্খলা প্রয়োগ করে।

শাস্তি নৈতিক, বিশেষত ধর্মীয় ভিত্তিতেও প্রয়োগ করা যেতে পারে, যেমন তপস্যা হিসাবে (যা স্বেচ্ছাসেবী) বা অনুশোচনার মাধ্যমে (যেমন ইরানের মতো কঠোর ইসলামী রাষ্ট্র বা তালেবানদের অধীনে) যা দিব্যতন্ত্রের উপর চাপিয়ে দেওয়া হয়েছে (যদিও সত্য নয়)।

সঠিক অনুচ্ছেদ শিরোনাম কোনটি?
titleA. সংজ্ঞা
titleB. প্রয়োগের সুযোগ
titleC. মনোবিজ্ঞান অনুযায়ী
titleD. সমালোচনা
উত্তর: titleB
১৯৫৮ সালে পাকিস্তান দল ওয়েস্ট ইন্ডিজ সফরে যায়। এ সিরিজটি বিশাল রানে পরিপূর্ণ ছিল। ফজলের উপর বেশ চাপ পড়ে। পাঁচ টেস্টের ঐ সিরিজে তাকে ৩২০ ওভারেরও বেশি বোলিং করতে হয়। তন্মধ্যে পরপর দুই টেস্টেই তাকে করতে হয়েছে ১৮৬ ওভার। পাকিস্তান ৩-১ ব্যবধানে সিরিজে পরাজয় বরণ করে। তবে, হানিফ মোহাম্মদের ১৬ ঘণ্টায় সংগৃহীত ৩৩৭ রানের কল্যাণে প্রথম টেস্টে পরাজিত হবার হাত থেকে রক্ষা পায়।

ত্রিনিদাদে অনুষ্ঠিত দ্বিতীয় টেস্টে ফজল পাকিস্তানের সর্বাপেক্ষা মিতব্যয়ী বোলার ছিলেন। এ সময় তিনি ছয় উইকেট পান। ব্যাটসম্যান হিসেবে ১০ নম্বরে মাঠে নেমে ৬০ রান তুলেন। এটিই টেস্টে তার সর্বোচ্চ ব্যক্তিগত সংগ্রহ ও আন্তর্জাতিক পর্যায়ে মাত্র পঞ্চম ছিল।

কিংস্টনের তৃতীয় টেস্টে গ্যারি সোবার্স অপরাজিত ৩৬৫ রান তুলে ইতিহাস গড়েন। এরফলে তিনি তার নিজেরই গড়া সর্বোচ্চ রানের রেকর্ড ভঙ্গ করেন। উদ্বোধনী বোলার মাহমুদ হোসেন ও স্পিনার নাসিম-উল-গনির আঘাতজনিত অনুপস্থিতিতে তাকে ৮৫.২ ওভার বোলিং করতে হয়।

একই পেস নিয়ে অনেকগুলো ওভার বোলিং করাকে আশ্চর্যরূপে আখ্যায়িত করে উইজডেন কর্তৃপক্ষ। তবে ঐ ইনিংসে ২৪৭ রান খরচ করে মাত্র দুই উইকেটের পতন করতে সহায়তা করেন তিনি।

ফজলের ঐ বোলিং পরিসংখ্যান তাকে টেস্টের ইতিহাসে বোলিংয়ের দিক দিয়ে পঞ্চম ও সর্বাপেক্ষা খরুচে বোলিংরূপে অনাকাঙ্খিত রেকর্ড গড়ে। ঐ টেস্টে ইনিংস ব্যবধানে পরাজিত হয় তার দল ও গায়ানার পরবর্তী টেস্টে হেরে সিরিজ খোঁয়ায়। পঞ্চম টেস্টে স্বান্তনাসূচক জয়ের সন্ধান পায় পাকিস্তান।

প্রথম ইনিংসে ৬/৮৩ পান। উল্লেখযোগ্য দিক ছিল খেলার প্রথম বলেই কনরাড হান্টকে আউট করা। গড়ের দিক দিয়ে মন্দ সময় পার করা স্বত্ত্বেও তিনি এ সিরিজে ৩৮.২০ গড়ে ২০ উইকেট পান। এছাড়াও সিরিজে পাকিস্তানের সর্বোচ্চ উইকেটশিকারী ছিলেন তিনি।

সঠিক অনুচ্ছেদ শিরোনাম কোনটি?
titleA. ভারত অধ্যায়
titleB. প্রথম-শ্রেণীর ক্রিকেট
titleC. ওয়েস্ট ইন্ডিজ সফর
titleD. অধিনায়কত্ব লাভ
উত্তর: titleC
সবচেয়ে প্রাচীন স্পেনের গুহায় আমরা ১৫০০০ বছর আগের কিছু গুহাচিত্র দেখতে পাই। সেই গুহাচিত্রে দেখা যায় আদিম মানুষদের পায়ে পশুর চামড়া জড়ানো ছিল। এছাড়াও ৫০০০ বছর আগে বরফ যুগের সময়ে তৎকালীন মানুষেরা খড়যুক্ত চামড়ায় মোড়া জুতা পরিধান করতো বলে জানা যায়। এছাড়া, এশিয়াতে এযাবৎ যত চিত্রকর্ম দেখা যায়, তাতে এশিয়ায় যে কাঠের জুতার প্রচলন ছিল তা জানা যায়। এমনকি জাপানের প্রাচীন মিথ সাহিত্যেও কাঠের জুতার ব্যবহার লক্ষ করা যায়। বর্তমান জুতাকে এই অবস্থায় আসতে দীর্ঘ বিবর্তনের ভেতর দিয়ে যেতে হয়েছে এটা অনস্বীকার্য। এমনও ইতিহাস আছে যে, ইউরোপের কিছু অঞ্চলে জুতা ছিল স্রেফ রাজাদের পরিধানযোগ্য। কোনো প্রজা যদি জুতা পরিধান করতো তাহলে তাকে রাজার আদেশে হত্যা পর্যন্ত করা হতো। এশিয়াতেও একই ঘটনা আমরা দেখতে পাই ভিন্ন দৃষ্টিতে। এশিয়াতে রাজন্যবর্গের রাস্তায় জনসাধারণের জুতা পায়ে হাটাও নিষিদ্ধ ছিল
সঠিক অনুচ্ছেদ শিরোনাম কোনটি?
titleA. প্রাচীন জুতা
titleB. প্রকারভেদ
titleC. স্যান্ডেল
titleD. ইতিহাস
উত্তর: titleA
বীরাঙ্গনা: ওম্যান অব ওয়ারের ভিত্তি লিসা গাজীর ধারনা ও গবেষণার উপর গড়ে উঠেছে। এছাড়াও, তিনি নাটকের কেন্দ্রীয় চরিত্রে অভিনয় করেন ও তার রচিত নাটকের অন্যতম নাটক এটি। ২০১০ সালে গাজী বাংলাদেশের সিরাজগঞ্জে ২১ বীরাঙ্গনার সাথে সাক্ষাৎকার নেন ও তাদের পরিচিতি চলচ্চিত্রাকারে সংরক্ষণ করেন।

আগস্ট, ২০১৩ সালে গাজী তার লন্ডনভিত্তিক থিয়েটার ও আর্ট কোম্পানি কমলা কালেক্টিভকে সাথে নিয়ে ঐ নারীদের কাছে যান। তাদের বক্তব্যের উপর ভিত্তি করে একটি আরএন্ডডি পরিবেশিত নাটকের সূচনা ঘটে। ভিডিওগ্রাফারের সহায়তায় পাঁচ বীরাঙ্গনার বক্তব্যকে ঘিরে তারা তা চলচ্চিত্রায়ণ করে। স্থানীয় নাট্যরচয়িতাকে নিয়ে একাঙ্কিকা নাটক রচনার উপযোগী পাণ্ডুলিপি তৈরিতে অগ্রসর হয়। তাদেরকে চরিত্রাকারে নাটকে সন্নিবেশন করা হয়। এ নাটকের মাধ্যমে কমলা কালেক্টিভের আত্মপ্রকাশ ঘটে।

এপ্রিল, ২০১৪ সালে বার্মিংহাম মেইলে গাজী বলেন, ‘আমার নাটক পরিকল্পিতভাবে ধর্ষণ ও নির্যাতনের শিকার হাজার হাজার নারীর কণ্ঠস্বরকে তুলে ধরেছে। সমাজব্যবস্থা ঐ নারীদেরকে প্রত্যাখ্যান করেছে, তাঁদের গল্পে নীরব ভূমিকা পালন করেছে ও তাঁদের অস্তিত্বকে অস্বীকার করেছে। সামাজিকভাবে একটি রক্ষণশীল সমাজে ধর্ষণের কলঙ্ক ও সমষ্টিগত লজ্জ্বা খুবই ব্যাপক ছিল। দূর্দশাগ্রস্ত ঐ নারীরা নির্যাতনের বিষয়ে নিজেদেরকে তুলতে পারেনি। যদি তা করতো তাহলে তাঁরা নিজেদের লোকদের কাছেই অবমাননার শিকারে পরিণত হতো। এ নাটকটি কেবলমাত্র সাংস্কৃতিকভাবেই গুরুত্ত্বপূর্ণ নয়; বরং শিক্ষাগতভাবেও এর তাৎপর্য রয়েছে। ঐ বীরাঙ্গনারা এখন বয়সের ভারে ন্যূহ ও মৃত্যু তাঁদের দরজায় কাড়া নাড়ছে এবং তাঁদের মৃত্যুর পাশাপাশি তাঁদের গল্পেরও সমাপ্তি ঘটবে। তাঁরা দীর্ঘকাল নীরব রয়েছেন - বিশ্ববাসীর কাছে এখন তাঁদের গল্প শোনা অত্যন্ত প্রয়োজন।’

সঠিক অনুচ্ছেদ শিরোনাম কোনটি?
titleA. সম্মাননা
titleB. মঞ্চায়ন
titleC. পটভূমি
titleD. উন্নয়ন
উত্তর: titleD
১৮ বছর বয়সে বেনো প্রথম-শ্রেণীর ক্রিকেটে অভিষিক্ত হন। মাত্র ১০জন অস্ট্রেলীয় ক্রিকেটারের একজনরূপে প্রথম-শ্রেণীর ক্রিকেটে দশ সহস্রাধিক রানসহ পাঁচ শতাধিক উইকেট লাভে সক্ষমতা দেখান রিচি বেনো।

১৯৫২ থেকে ১৯৬৪ সালের মধ্যে ৬৩ টেস্টে অংশগ্রহণ করেন। উইকেট প্রতি ২৭.০৩ রান প্রদান করে তিনি ২৪৮ উইকেট দখল করেন। তন্মধ্যে তিনি ১৬-বার পাঁচ-উইকেট লাভ করতে সক্ষমতা দেখান। ২৫ জানুয়ারি, ১৯৫২ তারিখে সিডনি ক্রিকেট গ্রাউন্ডে আন্তর্জাতিক ক্রিকেটের প্রধান কেন্দ্রবিন্দু টেস্ট ম্যাচে প্রথম অংশগ্রহণ করেন ওয়েস্ট ইন্ডিজের বিপক্ষে। ঐ খেলায় অস্ট্রেলিয়া দল ২০২ রানের বিরাট ব্যবধানে জয় পেয়েছিল। খেলোয়াড়ী জীবনের শুরুর দিকে দ্রুততম সময়ে মাত্র ৭৮ মিনিটে শতরান করেন। ওয়েস্ট ইন্ডিজের বিপক্ষে তার এ শতরানটি তৃতীয় দ্রুততম ও অস্ট্রেলিয়ার পক্ষে দ্বিতীয় দ্রুততম অবস্থায় রয়েছে। ১৯৫৬-৫৭ মৌসুমে ভারত সফরে মাদ্রাজ টেস্টে নিজস্ব সেরা টেস্ট বোলিং করেন ৭/৭২। কর্পোরেশন স্টেডিয়ামে অনুষ্ঠিত খেলাটিতে তিনি প্রথমবারের মতো পাঁচ-উইকেট পান। ইডেন গার্ডেন্সের তৃতীয় টেস্টে উভয় ইনিংসেই পাঁচ-উইকেট উইকেট পেয়েছিলেন। ঐ টেস্টে তিনি সর্বমোট ১১ উইকেট পান ১০৫ রানের বিনিময়ে যা তার টেস্টে সেরা সংগ্রহ। ১৯৫৭-৫৮ মৌসুমে দক্ষিণ আফ্রিকা সফরে জোহানেসবার্গে ব্যক্তিগত সর্বোচ্চ ১২২ রান তোলেন। ১৯৫৮ সালে অস্ট্রেলিয়া জাতীয় ক্রিকেট দলের অধিনায়করূপে মনোনীত হন ও ১৯৬৪ সালে অবসর নেয়ার পূর্ব-পর্যন্ত স্ব-পদে ছিলেন। তার নিপুণ ও কৌশলী নেতৃত্ব এবং ক্রিকেট খেলায় অসাধারণ জ্ঞানের ফলে ১৯৫৮ থেকে ১৯৬১ সাল পর্যন্ত ধারাবাহিকভাবে চারটি সিরিজ জয় করে অস্ট্রেলীয় দল। অস্ট্রেলিয়া দলকে ২৮ টেস্টে নেতৃত্ব দিয়ে ১২ জয়, ১১ ড্র, ১ টাই ও ৪ হারের মুখোমুখি হন তিনি। পাশাপাশি সাধারণ দর্শকদের কাছে এ ক্রীড়ার গুরুত্ব আরও বৃদ্ধিতে সহায়ক ভূমিকা পালন করেন। সফরকারী ওয়েস্ট ইন্ডিজের বিপক্ষে ১৯৬০-৬১ মৌসুমে প্রবর্তিত ফ্রাঙ্ক ওরেল ট্রফি লাভ করে তার দল। ঐ সিরিজেই বিখ্যাত টাই টেস্ট অন্তর্ভুক্ত ছিল। ১৯৬৩ সালে প্রথম ক্রিকেটার হিসেবে ২০০ উইকেট ও ২,০০০ রান সংগ্রহ করে টেস্ট ডাবল সম্পন্ন করেন। সিডনিতে অনুষ্ঠিত টেস্টে অংশগ্রহণ শেষে তার সফল খেলোয়াড়ী জীবনের সমাপ্তি ঘটে। ঐ সময় তিনি ২৭.০৩ গড়ে ২৪৮ উইকেট সংগ্রহ করেন যা তৎকালীন রেকর্ড হিসেবে বিবেচিত ছিল।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. বহিঃসংযোগ
titleC. দেহাবসান
titleD. সম্মাননা
উত্তর: titleA
যে শিশু এখনো স্বাধীনভাবে চলাচল করতে পারে না তার ক্ষেত্রে যখন কোন আঘাত হয় (কোন অস্বাভাবিক জায়গায় বা একের অধিক আঘাত যা এখনো শুকায়নি এমন উপসর্গ) তাহলে তাকে শারীরিক নির্যাতন বলে সন্দেহের যথেষ্ট কারণ রয়েছে

অনেক আইনেই, নির্যাতন যাকে সন্দেহ করা হচ্ছে কিন্তু প্রমাণ করা হয়নি এমন ঘটনাকে শিশু নিরাপত্তা সেবাদানকারী প্রতিষ্ঠানে জানানো হয যেমন যুক্তরাষ্ট্রের শিশু নিরাপত্তা সেবা, তার স্বাস্থ্যসেবা কর্মীদের (প্রাথমিক যত্ন প্রদানকারী এবং নার্স) সুপারিশ করে থাকে তারা যেন নির্যাতনের প্রাথমিক লক্ষণ প্রকাশ পেলে শিশুটিকে যেন তাৎক্ষনিক নিরাপত্তার দেয়া হয়। সন্দেহউদ্রেককারী নির্যাতনকারীর থেকে আলাদা কোন পরিবেশে নির্যাতিতকে সরানো হয় যাতে তার সাথে সাক্ষাৎকার ও পরীক্ষা করা যায়। যেসব গল্প মূল ঘটনার সাথে যুক্ত নয় তা এড়িয়া যাওয়া হয়। যেহেতু নির্যাতনের বর্ণনা মানসিক চাপের হতে পারে কখনো কখনো লজ্জাজনক। নির্যাতিত শিশুকে বারবার প্রেষনা দিতে হয় যে সে ঠিক কাজটিই করছে, সে খারাপ নয়, সে কোন খারাপ কাজ করে নি এবং নির্যাতনটি অবশ্যই তাদের দোষে ঘটে নি। পুতুলের সাহায্যে শিশুরা অনেক সময় কি ঘটেছে তা বর্ণনা করে থাকে। সন্দেহউদ্রেককারী নির্যাতনকারীর বেলায় সুপারিশ করা হয় কোন অপরিপক্ক সিদ্ধান্ত না নিতে, হুমকি না দেখাতে এবং নিজেরা কতটা বিস্মিত বা খারাপ বোধ করছে তা প্রকাশ না করতে যাতে করে তার কাছ থেকে তথ্য আদায় করা যায়।

সঠিক অনুচ্ছেদ শিরোনাম কোনটি?
titleA. শিশু পাচার
titleB. কারণ
titleC. বিস্তার
titleD. উন্মোচন এবং পরীক্ষা
উত্তর: titleD
বিবেকানন্দ সেতু চালু হয়েছিল ১৯৩২ সালে। পুরনো হয়ে যাওয়ার দরুন এই সেতুতে ভারি যানবাহন চলাচলে অসুবিধা হচ্ছিল। তাই একটি দ্বিতীয় সেতুর প্রয়োজন অনুভূত হয়।

বিবেকানন্দ সেতু একটি ঐতিহাসিক সেতু। তাই এই সেতুটিকে যাতে দেখা যায় এমনভাবে নতুন সেতুটি তৈরি করতে হয়েছে। তাছাড়া সেতু নির্মাণের সময় আরও একটি জিনিস মনে রাখতে হয়েছে, ঐতিহাসিক গুরুত্বপূর্ণ দক্ষিণেশ্বর কালীবাড়িকে যেন সেতুটির চেয়ে ছোটো না দেখায়। আবার সেতুটি যাতে পঞ্চাশ বছর ভারি যানবাহন চলার যোগ্য থাকে, সেদিকেও নজর দিতে হয়েছে।

সেতুটি নদীতলের সমান্তরালে অবস্থিত ডিপ-ওয়েল ফাউন্ডেশনের উপর দাঁড়িয়ে রয়েছে। এতে ছয়টি লেন আছে, যাতে দ্রুতগামী যানবাহন চলাচল করতে পারে। ২৫৪টি প্রি-স্ট্রেসড কনক্রিট গার্ডার এই ক্যারেজওয়েটিকে ধারণ করে আছে। ১৪ মিটার উঁচু পাইলন থেকে কেবল নেমেও সেতুটিকে অতিরিক্ত ধারণক্ষমতা দিয়েছে।

নিবেদিতা সেতুই ভারতের প্রথম সেতু যেটি একটি সিঙ্গল প্রোফাইল কেবল-স্টেয়ড সেতু। নকশা অনুযায়ী, সেতুর স্তম্ভগুলির উচ্চতা দক্ষিণেশ্বর মন্দিরের তুলনায় কম রাখা হয়েছে।

সঠিক অনুচ্ছেদ শিরোনাম কোনটি?
titleA. টোল
titleB. পুরস্কার
titleC. প্রযুক্তি
titleD. নির্মাণ
উত্তর: titleC
গয়া প্রাচীন মগধ অঞ্চলের একাধিক রাজবংশের উত্থান ও পতনের সাক্ষী। খ্রিস্টপূর্ব ৬ষ্ঠ শতাব্দী থেকে খ্রিস্টীয় ১৮শ শতাব্দী পর্যন্ত গয়া এই অঞ্চলের সাংস্কৃতিক ইতিহাসে একটি গুরুত্বপূর্ণ স্থান অধিকার করে ছিল। খ্রিস্টপূর্ব ৬ষ্ঠ শতাব্দীতে শিশুনাগ এই অঞ্চলে শিশুনাগ রাজবংশ প্রতিষ্ঠা করেন। এই রাজবংশ পাটলীপুত্র (অধুনা পাটনা) অঞ্চল নিজ অধিকারে আনতে সক্ষম হয়েছিল। এই রাজবংশের পঞ্চম শাসক বিম্বিসার (যিনি খ্রিস্টপূর্ব ৫১৯ অব্দের সমসাময়িক ছিলেন) গয়াকে বহির্বিশ্বের সঙ্গে পরিচিত করে তোলেন। বিম্বিসারের রাজত্বকালেই গৌতম বুদ্ধ ও মহাবীর গয়ায় এসেছিলেন। নন্দ রাজবংশের অধীনে কিছুকাল থাকার পর অশোকের রাজত্বকালে (খ্রিস্টপূর্ব ২৭২-২৩২ অব্দ) গয়া ও সমগ্র মগধ অঞ্চল মৌর্য সাম্রাজ্যের অন্তর্ভুক্ত হয়। অশোক বৌদ্ধধর্ম গ্রহণ করেছিলেন। তিনিই বোধগয়ায় যেখানে গৌতম বুদ্ধ বোধিলাভ করেছিলেন সেখানে প্রথম মন্দিরটি নির্মাণ করান।

গুপ্ত রাজত্বকালে (খ্রিস্টীয় ৪র্থ-৫ম শতাব্দী) হিন্দু নবজাগরণের সঙ্গেও গয়া অঙ্গাঙ্গীভাবে যুক্ত। সমুদ্রগুপ্ত গয়াকে আলোকবৃত্তে নিয়ে আসতে বিশেষ সাহায্য করেন। গুপ্ত সাম্রাজ্যে বিহার প্রদেশের প্রধান শহর ছিল গয়া।

গোপাল পাল সাম্রাজ্য প্রতিষ্ঠা করলে গয়া উক্ত সাম্রাজ্যের অন্তর্ভুক্ত হয়। মনে করা হয়, বোধগয়ার বর্তমান মন্দিরটি গোপালের পুত্র ধর্মপাল প্রতিষ্ঠা করেছিলেন।

খ্রিস্টীয় ১২শ শতাব্দীতে বখতিয়ার খিলজি গয়া লুণ্ঠন করেন। পরবর্তীকালে অবশ্য গয়ার হিন্দু শাসকরা তার সেনাপতিদের পরাজিত করেছিল। ১৭৬৪ সালে বক্সারের যুদ্ধের পর গয়া ব্রিটিশদের অধীনে আসে।

১৮৬৪ সাল পর্যন্ত গয়া ছিল বেহার ও রামগড় জেলার অন্তর্গত। ১৮৬৫ সালে গয়া পৃথক জেলার মর্যাদা পায়। ১৯৮১ সালে বিহার সরকার গয়া, নওয়াদা, আওরঙ্গাবাদ ও জাহানাবাদ জেলা নিয়ে মগধ বিভাগ গঠন করেন। উল্লেখ্য, নওয়াদা, আওরঙ্গাবাদ ও জাহানাবাদ ১৮৬৫ সাল থেকে গয়া জেলার মহকুমা ছিল। গয়া জেলা ভেঙে ১৯৭৬ সালে আওরঙ্গাবাদ ও নওয়াদা জেলা এবং ১৯৮৮ সালে জাহানাবাদ জেলা গঠিত হয়।

বর্তমানে গয়া জেলা রেড করিডোরের অন্তর্গত।

সঠিক অনুচ্ছেদ শিরোনাম কোনটি?
titleA. ভূগোল
titleB. অর্থনীতি
titleC. পুরাণে উল্লেখ
titleD. ইতিহাস
উত্তর: titleD
জেট এয়ারওয়েজ ৫২টি গার্হস্থ্য এবং ২১টি আন্তর্জাতিক গন্তব্যস্থলে নিজেদের বিমান পরিষেবা প্রদান করে। এই প্রকার এরা এশিয়া, ইউরোপ, এবং উত্তর আমেরিকার মতন ১৯ টি দেশের মধ্যে মোট ৭৩ টি গন্তব্যস্থলে নিজেদের বিমান পরিষেবা প্রদান করে|

মুম্বাই এর ছত্রপতি শিবাজি আন্তর্জাতিক বিমানবন্দর যেটা এদের বিমান পরিষেবার প্রাথমিক অবস্থান এবং রক্ষণাবেক্ষণ কেন্দ্রর মত কাজ করে, সেখান থেকে এরা এদের বিমান পরিসেবা পরিচালনা করে। এ ছাড়াও এরা ভারতে বেঙ্গালুরুর কেম্পেগোড়া আন্তর্জাতিক বিমানবন্দর, চেন্নাই আন্তর্জাতিক বিমানবন্দর, দিল্লির ইন্দিরা গান্ধী আন্তর্জাতিক বিমানবন্দর, কলকাতার নেতাজী সুভাষচন্দ্র বসু আন্তর্জাতিক বিমানবন্দর এবং পুনে এয়ারপোর্ট থেকে এদের বিমান পরিসেবা পরিচালনা করে|

সঠিক অনুচ্ছেদ শিরোনাম কোনটি?
titleA. গন্তব্যস্থল
titleB. সেবা
titleC. বহর
titleD. ইতিহাস
উত্তর: titleA
দশমহাবিদ্যার বাইরে ধূমাবতীর বিশেষ কোনো অস্তিত্ব নেই। মহাবিদ্যায় অন্তর্ভুক্তির পূর্বে তাঁর কোনো ঐতিহাসিক উল্লেখও পাওয়া যায় না। দারিদ্র্য, বিষন্নতা ও দুঃখকষ্টের দেবী রূপে ধূমাবতীর সঙ্গে মারী ও দুঃখের দেবী নির্ঋতি এবং মন্দভাগ্য ও দারিদ্র্যের দেবী অলক্ষ্মীর মিল পাওয়া যায়। কিনসলে দেবী জ্যেষ্ঠার সঙ্গেও ধূমাবতীর মিল খুঁজে পেয়েছেন।

বৈদিক দেবী নির্ঋতি মৃত্যু, জরা বা ক্ষয়, মন্দভাগ্য, ক্রোধ ও চাহিদার দেবী। তাঁকে দূরে রাখার জন্য তাঁর স্তুতি করা হত। নির্ঋতির মতো ধূমাবতীও অমঙ্গলসূচক বিষয় ও কঠোরতার দেবী। প্রাচীন হিন্দু দেবী জ্যেষ্ঠার মূর্তিকল্পটিও ধূমাবতীর অনুরূপ। ধূমাবতীর মতো তিনিও কৃষ্ণবর্ণা, কুৎসিত ও কাকবাহিনী। লোকবিশ্বাস অনুযায়ী, জ্যেষ্ঠা মঙ্গলসূচক কিছুই সহ্য করতে পারেন না। ধূমাবতীর মতো তিনিও ঝগড়া, কুস্থানে বাস করেন এবং কোপনস্বভাবা দেবী।"সারদাতিলক তন্ত্র" গ্রন্থের টীকাকার লক্ষ্মণ দেসিকা ধূমাবতীকে জ্যেষ্ঠার অপর রূপ বলে উল্লেখ করেছেন। দেবী অলক্ষ্মী ঐশ্বর্য, সৌভাগ্য ও সৌন্দর্যের দেবী লক্ষ্মী বা শ্রীর ভগিনী ও বিপরীত শক্তি। অলক্ষ্মী ও ধূমাবতী দুজনেই সম্মার্জনী বা ঝাঁটা ধরে থাকেন এবং তাঁদের পতাকায় কাকের ছবি থাকে। দুজনেই ক্ষুধা, তৃষ্ণা, চাহিদা ও দারিদ্র্যের দেবী।

ধূমাবতীর সঙ্গে অপর তিন দেবীর কিছু মিল থাকলেও, কিছু অমিলও আছে। যেমন, তাঁরা কেউই ধূমাবতীর মতো বিধবার বেশে কল্পিত হন না বা তাঁদের কুৎসিত রূপকল্পের কোনো শাস্ত্রব্যাখ্যা পাওয়া যায় না। আবার উক্ত তিন দেবীর নামও ধূমাবতীর নামস্তোত্রে অমিল। এছাড়া তাঁদের মধ্যে ধূমাবতীর যোদ্ধৃবেশ বা মহাবিদ্যারূপে তাঁর সদগুণগুলিও দেখা যায় না। ডেভিড কিনসলে মনে করেন, উক্ত তিন দেবী ধূমাবতীর পূর্বসূরি হলেও, তাঁরা ধূমাবতীর ঠিক "সমরূপীয়" নন। উল্লেখ্য, কিনসলের মতে, মহাবিদ্যার ধারণাটি দ্বাদশ শতাব্দীর আগে প্রচলিত ছিল না।

সঠিক অনুচ্ছেদ শিরোনাম কোনটি?
titleA. পূজা
titleB. প্রতীকতত্ত্ব
titleC. কিংবদন্তি
titleD. উৎস
উত্তর: titleD
হোল্টের জন্ম, মার্কিন যুক্তরাষ্ট্রের টেনেসি রাজ্যের জার্মানটাউন শহরে, মার্ক এবং কিম হোল্ট দম্পতির পরিবারে। তার দুজন সহোদর রয়েছে। তিন বছর বয়সে, তার পরিবার মার্কিন যুক্তরাষ্ট্রের মিসিসিপি রাজ্যের নেসবিট নামক স্থানে চলে আসে, এবং টেনেসি রাজ্যের মেম্পিস শহরে সংক্ষিপ্ত সময়ে বসবাসের পর তিনি সেখানেই বেড়ে উঠেন। বাড়ন্ত অবস্থায়, মাত্র সাত বছর বয়স থেকেই তিনি জিমনাস্টিকস শেখা শুরু করেন। ২০১১ সালে, তিনি তার পরিবারের সাথে মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে চলে আসেন।

সঠিক অনুচ্ছেদ শিরোনাম কোনটি?
titleA. সঙ্গীত
titleB. ছোট পর্দা
titleC. প্রাথমিক জীবন
titleD. কর্মজীবন
উত্তর: titleC
বিমানের পাইলট ক্যাপ্টেন জেমস থেইন দুইবার উড্ডয়নের চেষ্টা করেন, কিন্তু ইঞ্জিনের সমস্যার কারণে দুইবারের চেষ্টা ব্যর্থ হয়। বিকাল ৩:০৪ টায় তৃতীয়বারের মত চেষ্টা করা হয়। কিন্তু এবারে বিমান উড্ডয়নের জন্য যথেষ্ট উচ্চতায় পৌছতে পারেনি, ফলে বিমানটি এয়ারপোর্টের সীমানা প্রাচীরে আছড়ে পড়ে, এবং পরে একটি বাড়ীতে ধাক্কা লাগে। সেসময় বাড়ীটি খালি ছিল।

প্রথমে পাইলটের ভুলের কারণে বিমান দুর্ঘটনাটি হয়েছিল বলে মনে করা হলেও পরবর্তীকালে দেখা গেছে রানওয়ের শেষপ্রান্তে জমে থাকা তুষারের কারণেই এটি হয়েছিল। এই তুষারের কারণে বিমানটি উড্ডয়নের জন্য পর্যাপ্ত গতি পেতে ব্যর্থ হয়। উড্ডয়নের শুরুতে বিমানটি ১১৭ নট গতি প্রাপ্ত হয়েছিল কিন্তু তুষারের কারণে গতি কমে ১০৫ নটে নেমে আসে, যেটি আকাশে উঠানোর জন্য খুবই কম। এই ছোট রানওয়েতে বিমান উড্ডয়ন বাতিল করার মত পর্যাপ্ত সময়ও ছিল না। পুরানো মডেলের বিমানগুলোর নকশায় অভিকর্ষ কেন্দ্রের অবস্থানের কারণে এদের উড্ডয়নে তুষারপাত কোন সমস্যা করত না। কিন্তু নতুন মডেলের অ্যাম্বাসেডরের অভিকর্ষ কেন্দ্র সঠিক স্থানে রাখা হয়নি। এই দুর্ঘটনার ফলে বিমান ও রানওয়ে পরিচালনা ক্ষেত্রে বিশাল অনুসন্ধান চলে, এবং এ ক্ষেত্রে নিয়ম কানুনে পরিবর্তন আনা হয়।

দুরঘটনার কারণ সম্পর্কে এই সিদ্ধান্তে উপনীত হওয়ার পরও পশ্চিম জার্মানির কর্তৃপক্ষ (যারা আইনত বিমানবন্দরের রানওয়ের পরিচর্যার দায়িত্বপ্রাপ্ত) ক্যাপ্টেন থেইনের বিরুদ্ধে ব্যবস্থা নেয়। তারা দাবি করে তিনি বিমানের ডানাগুলোকে পর্যাপ্ত ডি-আইসিং না করেই উড্ডয়নের চেষ্টা করেছেন, তাই এই দুর্ঘটনার জন্য তিনিই একমাত্র দায়ী, যদিও কয়েকজন প্রত্যক্ষদর্শী জানান কর্তৃপক্ষের দাবি সঠিক নয়। জার্মান কর্তৃপক্ষের এই দাবির ভিত্তি ছিল বিমানের একটি ছবি (বিভিন্ন সংবাদপত্রে প্রকাশিত - "ডানে দেখানো হয়েছে") যা টেক-অফের সামান্য পরেই তোলা হয়েছিল। এটিতে দেখা যায় বিমানের ডানার উপরের অংশে তুষার জমা পড়েছে। যখন প্রকৃত নেগেটিভ পরীক্ষা করা হয়, তখন তাতে কোন তুষার দেখা যায়নি। তুষার দেখার মূল কারণ ছিল আরেকটি নকল-নেগেটিভ থেকে ছবিটি প্রস্তুত করা হয়েছিল। কোন কারণে জার্মান তদন্ত কমিটি সাক্ষীদের হাজির না করেই থেইনের বিরুদ্ধে ব্যবস্থা গ্রহণ করে। থেইনের বিরুদ্ধে এই মামলা ১৯৬৮ সাল পর্যন্ত চলেছে এবং শেষ পর্যন্ত তাকে অভিযোগ থেকে নিস্কৃতি দেয়া হয়। ব্রিটিশ ইউরোপীয়ান এসোসিয়েশন দুর্ঘটনার পর থেইনকে বরখাস্ত করে। তিনি এরপর অবসর নেন এবং বার্কশায়ারে তার মুরগির খামার প্রতিষ্ঠা করেন। হার্ট অ্যাটাকের কারণে ১৯৭৫ সালে ৫৩ বছর বয়সে তিনি মারা যান।

সঠিক অনুচ্ছেদ শিরোনাম কোনটি?
titleA. সেই দুর্ঘটনা
titleB. ম্যানচেস্টার ইউনাইটেড খেলোয়াড়
titleC. যারা বেঁচে গেছেন
titleD. পটভূমি
উত্তর: titleA
১৯২৮-২৯ মৌসুমে নিউ সাউথ ওয়েলসের পক্ষে প্রথম-শ্রেণীর ক্রিকেটে অভিষেক ঘটে তার। ভিক্টোরিয়ার বিপক্ষে অনুষ্ঠিত খেলায় অধিনায়ক টমি অ্যান্ড্রুজের আমন্ত্রণে ৬ষ্ঠ উইকেটে ডন ব্র্যাডম্যানের সাথে জুটি গড়ে অপরাজিত ১১১ রান তোলেন। ঐ ইনিংসে তিনি অপরাজিত ছিলেন ২৫* রানে। এ জুটিতে অধিকাংশ সময়ই ফিঙ্গলটনকে বল মোকাবেলা করতে হয়েছিল। খেলাটি ড্রয়ে পরিণত হয়েছিল। পরের খেলায় শূন্য রান করলে তাসমানিয়া দল ইনিংসের ব্যবধানে জয় পায়। পরের মৌসুমে কোন টেস্টও হয়নি এবং দল নির্বাচকমণ্ডলী তাকে কোন খেলায় অংশগ্রহণ করতে দেয়নি।

কিন্তু প্রথম তিন মৌসুমে তাকে বেশ কঠিন পরিস্থিতির মুখোমুখি হতে হয়। এ সময়ে তিনি দলে অনিয়মিতভাবে খেলেন ও মাত্র সাত খেলায় অংশ নেন।

সঠিক অনুচ্ছেদ শিরোনাম কোনটি?
titleA. খেলার ধরণ
titleB. প্রথম-শ্রেণীর ক্রিকেট
titleC. সম্মাননা
titleD. প্রারম্ভিক জীবন
উত্তর: titleB
জোর প্রকাশের ক্ষেত্রে রং গুরুত্বপুর্ন। অনুচ্ছের অভ্যন্তরে গুরুত্বপুর্ন অংশগুলো বাকি লেখা থেকে অন্য রং এ ছাপা যায়। উদাহরণস্বরুপ, কিছু অভিধানে শুরুর শব্দগুলোকে পৃথক রং করা হয়। বিভিন্ন ধর্মীয় পুস্তকেও উপাস্য দেব-দেবির নাম লাল অক্ষরে লেখা হয়, একে রুব্রিক বলে। ইথিওপিক বর্নমালায় লাল রং কে ল্যাটিনের ইটালিকস এর অনুরূপে ব্যবহার করা হয়।

পাঠক কর্তৃক মুদ্রণ-পরবর্তী জোর প্রকাশের ক্ষেত্রে কালো লেখার উপর বিভিন্ন রঙের হাইলাইটার ব্যবহার করা হয়।

সঠিক অনুচ্ছেদ শিরোনাম কোনটি?
titleA. অক্ষর-মধ্যবর্তী স্থান
titleB. বড় হাতের অক্ষরের ব্যবহার
titleC. গঠন
titleD. রং
উত্তর: titleD
সহকারী পুলিশ সুপার পদবিটির জন্য যোগ্য ব্যাক্তির নিয়োগ নাইজেরিয়াতে পুলিশের উচ্চতর পর্যায় থেকে চুড়ান্ত হয়ে থাকে। পুলিশ কমিশনার পরিদর্শকদের মধ্য থেকে যোগ্যতর ব্যক্তিকে এই পদের জন্য নিয়োগ দিয়ে থাকেন। এই পদটি সেখানে সরাসরি উপ পুলিশ সুপারের নিচের একটি পদ এবং এটি সেখানকার পুলিশ প্রশাসনের ষষ্ঠ নিম্নতর পদ, যা পুলিশের পরিদর্শক, মেজর সার্জেন্ট, সার্জেন্ট, কর্পোরাল এবং কন্সটেবল পদ্গুলির চাইতে উচ্চতর পদ।

সঠিক অনুচ্ছেদ শিরোনাম কোনটি?
titleA. সিঙ্গাপুর
titleB. নাইজেরিয়া
titleC. বাংলাদেশ
titleD. বাহামাস
উত্তর: titleB
শহীদুল্লাহ সবসময়ই সাহিত্য কর্মকাণ্ডের সঙ্গে যুক্ত ছিলেন। এম.এ পাশ করার পরই তিনি বঙ্গীয় মুসলিম সাহিত্য সমিতির সম্পাদক হন। ১৯৪৮ সালে তিনি পূর্ব পাকিস্তান সাহিত্য সম্মেলনের সভাপতি ছিলেন। তিনি উর্দু অভিধান প্রকল্পেরও সম্পাদক ছিলেন। ডক্টর মুহম্মদ শহীদুল্লাহ অনেক বই লিখেছেন। তার মধ্যে উল্লেখযোগ্য হলো -


সঠিক অনুচ্ছেদ শিরোনাম কোনটি?
titleA. ভাষা আন্দোলনে ভূমিকা
titleB. পুরস্কার
titleC. সাহিত্য
titleD. শিক্ষাজীবন
উত্তর: titleC
আরউইন বেশকিছু মিডিয়া কার্যক্রমে যুক্ত ছিলেন। তিনি আগ্রহভরে অস্ট্রেলিয়ান কোয়ারানটাইন এন্ড ইন্সপেকসন সার্ভিসের সাথে যুক্ত হন অস্ট্রেলিয়ার কঠোর কাস্টমস প্রয়োজনীয়তার বিরুদ্ধে জনমত গড়ে তুলতে।

২০০৪ সালে তিনি দি ঘান-এর ব্র্যান্ড এম্বাসেডর নিযুক্ত হন; এটি একটি প্যাসেঞ্জার ট্রেন যা এডিলেইড থেকে মধ্য অস্ট্রেলিয়ার প্রত্যন্ত অঞ্চল এলিস স্প্রিংসে যাতায়াত করে। তার সাথে চুক্তির সময় ট্রেন লাইনটি উত্তরাঞ্চলীয় তীরের ডারউইন পর্যন্ত বর্ধিত করা হয়। কিছু সময়ের জন্য টয়োটা তাকে স্পন্সর করে।

আরউইন কুইন্সল্যান্ডসহ সমগ্র অস্ট্রেলিয়ার পর্যটন শিল্পের প্রসারে অবদান রাখেন। ২০০২ সালে অস্ট্রেলিয়ান জু কুইন্সল্যান্ডের শীর্ষ পর্যটন আকর্ষণ স্থানরূপে নির্বাচিত হয়। যুক্তরাষ্ট্রে তার ব্যাপক জনপ্রিয়তার অর্থ দাড়ায় তিনি প্রায়ই সেখানে পর্যটন আকর্ষণরূপে অস্ট্রেলিয়াকে তুলে ধরেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মিডিয়া সংশ্লিষ্টতা
titleC. ক্যারিয়ার
titleD. পরিবার
উত্তর: titleB